**Maróc Községi Önkormányzat Képviselő-testületének 4/2011.(IV.14.) önkormányzati rendelete**

**Szervezeti és Működési Szabályzatról**

Maróc Község Önkormányzata az Alaptörvény 32. cikk (2) bekezdésében  meghatározott

      eredeti jogalkotói hatáskörében, Magyarország helyi önkormányzatairól  szóló 2011. évi

      CLXXXIX. törvény 143. § (4) bekezdés a) pontjában kapott  felhatalmazás alapján, az

      Alaptörvény 32. cikk (1) bekezdés d) pontjában, Magyarország  helyi önkormányzatairól

      szóló 2011. évi CLXXXIX. törvény 53. § (1)bekezdésében  meghatározott feladatkörében

      eljárva, Maróc  Község  Önkormányzata  Képviselőtestületének  Szervezeti és Működési

      Szabályzatról a következő rendeletet  alkotja.

**I. FEJEZET**

**ÁLTALÁNOS RENDELKEZÉSEK**

1.§

1. Az önkormányzat hivatalos megnevezése: Maróc Község Önkormányzata
2. Az önkormányzat székhelye: 8888 Maróc, Rákóczi út 4.
3. A képviselő-testület hivatalának elnevezése és székhelye: Bázakerettyei Közös  Önkormányzati Hivatal 8887 Bázakerettye Fő u. 4.
4. Az önkormányzati feladatokat  a képviselőtestület és szervei: a polgármester, a

            képviselőtestület bizottsága, a közös önkormányzati hivatal és a jegyző látja el.

1. A képviselőtestület tagjainak száma 3 fő, név szerinti felsorolásukat az 1.

            függelék tartalmazza.

2. §

1. Az önkormányzat pecsétje: kör alakú, benne felirat: „Községi Önkormányzat Maróc”, közepén a Magyar Köztársaság címere.

**II. FEJEZET**

**A HELYI ÖNKORMÁNYZÁS ÁLTALÁNOS SZABÁLYAI**

**Az önkormányzati jogok**

3. §

        A helyi önkormányzat jogait  Magyarország helyi önkormányzatairól szóló 2011. évi

        CLXXXIX. törvény ( továbbiakban: Mötv. ) határozza meg.

**Feladatok és hatáskörök**

4. §

1. A helyi önkormányzat feladat és hatáskörét a Mötv. határozza meg.
2. Az átruházott hatáskörben hozott döntés felülvizsgálatára a Mötv. szabályai az irányadók.

      (3) A képviselőtestület kizárólagos hatáskörébe tartozó, át nem ruházható hatásköröket a

            Mötv. tartalmazza

5.§

     Az Önkormányzat kötelező feladatait a Mötv. Tartalmazza.

6.§

1. Az önkormányzat a kötelező és önként vállalt feladatairól az alábbi módon gondoskodik:
2. Egészséges ivóvízellátásról: Dél-Zalai Víz és Csatornamű Zrt útján
3. Óvodai nevelés és általános iskolai oktatás: Dél-Zala Murahíd Letenye Többcélú Társulással kötött megállapodás alapján
4. Egészségügyi alapellátás: vállalkozási formában
5. Szociális alapellátás: Bucsutai Mikrokörzeti Társulással megállapodás alapján
6. Családsegítés és Gyermekjóléti feladatok: Muramenti Családsegítő Központ és Gyermekjóléti Szolgálattal kötött megállapodás alapján
7. Közvilágítás: közszolgáltatói szerződés alapján
8. Helyi közút és köztemető fenntartás: önkormányzat saját maga
9. Közterület tisztántartása, hulladékszállítás: egyrészt önkormányzat saját maga, másrészt a Saubermacher Pannonia  Kft-vel kötött szerződés alapján
10. Közművelődési feladatok: önkormányzat saját maga
11. Közbiztonság: Bázakerettye és Térsége Polgárőr Egyesülettel kötött szerződés alapján
12. Települési szilárd hulladék elhelyezésének biztosításáról: a Nyugat-Balaton és Zala folyó medence Nagytérségi Települési Szilárd Hulladék Kezelésének Korszerű Megoldására létrehozott társulás (a továbbiakban: ZALAISPA Hulladékkezelő Társulás) keretében.

**III. FEJEZET**

**A KÉPVISELŐ-TESTÜLET MŰKÖDÉSE**

**A képviselő-testület összehívása**

7. §

1. A testület féléves munkatervének megfelelően ülésezik és szükség esetén soron kívüli ülést tart. Az ülések helye: a polgármester által a meghívóban megjelölt helyszín.
2. A testület szükség szerint, de évente legalább 6 ülést tart.

8. §

1. A képviselő-testület ülését a polgármester - akadályoztatása esetén az alpolgármester - hívja össze.
2. A képviselő-testület tagjait az ülés helyének és napjának, kezdési időpontjának, a fő napirendi pontok tárgyának és előterjesztésének, továbbá, az egyéb napirendi pontok tárgyának megjelölését tartalmazó meghívóval kell összehívni.
3. A képviselőtestület ülését a Mötv. rendelkezésein kívül össze kell hívni:
4. A munkatervben meghatározott időpontban
5. A Zala Megyei Kormányhivatal indítványára
6. Népi kezdeményezésre
7. A soros és soron kívüli ülésre szóló meghívót, az ülés anyagával együtt a testületi ülés napját megelőzően legalább 3 nappal, a rendkívüli ülésre szóló meghívót - lehetőség szerint az előterjesztéssel együtt, pedig az ülés előtt legalább 24 órával előbb kell kézbesíteni. A kézbesítés történhet elektronikus úton is.

Rendkívül sürgős esetben lehetőség van a képviselő-testület ülésének személyesen, vagy telefonon történő összehívására.

1. A polgármester az előző soros testületi ülés óta tett fontosabb intézkedésekről és a beszámolási időszak legfontosabb eseményeiről szóló beszámolót lehetőség szerint a képviselők a testületi anyaggal együtt kapják meg.

9. §

1. A képviselő-testület üléseinek időpontjáról a nyilvánosságot a meghívónak a Község hirdetőtábláján minimum 3 nappal az ülés előtt való kifüggesztésével.
2. A képviselő-testület tagjain kívül minden nyilvános ülésre meghívja az ülés anyagának megküldésével, tanácskozási joggal
3. a jegyzőt,
4. a napirend tárgya szerint illetékes szerv, intézmény képviselőjét,
5. a napirendi pontok előadóit,
6. valamint az önszerveződő közösségek, civil szervezetek tevékenységi körével összefüggő napirendi pontok tárgyalására azok képviselőit,
7. akiket a polgármester, vagy a képviselő-testület indokoltnak tart.

**Az előterjesztés**

10. §

1. Előterjesztésnek minősül a képviselő-testület, annak bizottsága, illetve a polgármester, valamint a jegyző által előzetesen javasolt rendelet- és határozattervezet, beszámoló és tájékoztató.
2. A testületi ülésre az előterjesztés írásban kerül benyújtásra.
3. A képviselő-testület elé kerülő előterjesztés két részből áll:
4. Első rész:
	* Az előterjesztés címének,
	* tárgyának pontos meghatározása,
	* utalás arra, hogy a téma szerepelt-e már korábban a testület előtt,
	* és ha igen, milyen döntés született,
	* lehetőségek, szükségszerűségek és következmények bemutatása,
	* különböző megoldási lehetőségek és azok pénzügyi hatásainak, illetve
	* ezeket alátámasztó gazdasági számítások bemutatása, tárgykört rendező jogszabályok rövid ismertetése.
5. Második rész:
* Egyértelműen megfogalmazott határozati javaslat (az esetleges alternatív javaslatok megfelelő elkülönítésével,
* indítvány az esetleges korábbi testületi határozat hatályban tartására (megerősítésére), vagy hatályon kívül helyezésére,
* a végrehajtásért felelős szerv vagy személy megnevezése,
* határidő(k) megjelölése (meghatározott időpont, azonnal, folyamatos),
1. Az egyedi ügyekre vonatkozó előterjesztések a tényállás lényeges elemeit és a határozati javaslatot tartalmazzák.
2. Hatósági ügyekben a határozati javaslatot, és az indokolást tartalmazó előterjesztést az ügyfél részére történő kiadásra alkalmas formában kell előkészíteni és előterjeszteni.
3. Az előterjesztések előkészítése során be kell tartani a következőket:
4. az előterjesztés előkészítéséért, az érdekeltekkel való egyeztetések lebonyolításáért az előterjesztés összeállítója a felelős,
5. az előterjesztés előkészítése során a Jegyzőség szervezeti egységei kötelesek az előterjesztést haladéktalanul véleményezni, a kért adatokat az előterjesztő rendelkezésére bocsátani,
6. több belső szervezeti egységet érintő előterjesztés előkészítése során a szükséges koordinációkat le kell folytatni,
7. az előkészítés során kialakult kisebbségi véleményt az előterjesztésnek tartalmazni kell.

11.§

1. Előterjesztést tehetnek:
2. a polgármester (az alpolgármester),
3. jegyző,
4. valamint a képviselő-testület, a polgármester által felkért szervek, szervezetek vezetői.
5. Az előterjesztés - kivéve a rendelettervezeteket, koncepciókat - legfeljebb 8 oldal terjedelmű lehet, amelyhez a legszükségesebb adatokat tartalmazó mellékletek csatolhatók.

**A képviselő-testület ülése, az ülésvezetés szabályai**

12. §

    (1) A képviselőtestület zárt ülést tart a Mötv. 46.§(1) és (2) bekezdésben meghatározott esetekben.  Zárt ülés tartását az érintett az ülést megelőzően a polgármester részére írásban megküldve, az ülésen a napirend tárgyalásának megkezdéséig szóban kérheti.

    (2) Zárt ülést rendelhet el a Mötv. 46.§ (1) bekezdés c) pontjában meghatározott

       esetekben. Ebben az esetben a zárt ülés elrendeléséhez a képviselőtestület minősített

       többségű szavazata szükséges.

13. §

1. A képviselő-testület ülését a polgármester, távolléte esetén az alpolgármester vezeti.
2. Az ülés megnyitásakor a polgármester tájékoztatja a testületet a távollevő képviselőkről és közli a távollét bejelentett indokát, megállapítja a határozatképességet. A képviselő-testületi ülés akkor határozatképes, ha az ülésen a képviselőknek több mint fele jelen van. Az ülésteremben tartózkodó képviselőt a határozatképesség megállapításakor és a szavazáskor is jelenlévőnek kell tekinteni. Határozatképtelenség, vagy az ülés megszakadása esetén a testületet 8 napon belüli időpontra újból össze kell hívni.
3. Határozatképesség esetén a polgármester javaslatot tesz az ülés napirendjére, de bármely képviselő és a jegyző is jogosult a meghívóban feltüntetett napirendek vonatkozásában javaslattal élni.
4. A polgármester vagy a képviselő, illetve a jegyző javasolhatja bármelyik napirendi pont tárgyalásának elnapolását, illetve kezdeményezheti több napirend összevontan történő tárgyalását.
5. Az egyes napirendeknél elsőként a napirend előadóját illeti a szó, aki a polgármester felhívására az írásbeli előterjesztést szóban kiegészítheti.
6. A képviselőtestület tagjai, és a tanácskozási joggal meghívott kérdést intézhet az előadóhoz, amelyre vita előtt kell választ adni.
7. A vitát a polgármester vezeti, aki a hozzászólásra jelentkezők közül megállapítja, hogy ki kap szót, és meghatározza a hozzászólások sorrendjét.
8. A képviselő-testület ülésén a tanácskozás rendjének fenntartása a polgármester feladata, aki
	1. jogosult felhívni a hozzászóló figyelmét arra, hogy a tárgyra vonatkozóan adja elő mondandóját,
	2. jogosult figyelmeztetni a hozzászólót, ha a tanácskozáshoz nem illően, másokat sértően fogalmazott
	3. rendre utasíthatja azt az állampolgárt, aki a képviselő-testülethez méltatlan magatartást tanúsít, ismétlődő rendzavarás esetén kötelezheti a terem elhagyására.
9. A szavazás előtt a jegyzőnek szót kell adni, amennyiben a javaslat vagy indítvány tekintetében törvényességet érintő észrevételt kíván tenni.

**Sürgősségi indítvány, kérdés interpelláció**

14. §

1. Sürgősségi indítványnak minősül minden olyan indítvány, amely a meghívóban nem szerepel.
2. A sürgősségi indítványt - a sürgősség tényének rövid indokolásával - legkésőbb az ülést megelőző nap 16,00 óráig kell írásban előterjeszteni a polgármesternél, rendkívül indokolt esetben a képviselőtestületi ülésen. A sürgősségi indítvány elfogadásáról a képviselő-testület egyszerű szótöbbséggel határoz. Amennyiben nem fogadja el, a téma tárgyalását a soron következő ülésének napirendjére felveszi.
3. Sürgősségi indítvány benyújtására jogosult a polgármester, az alpolgármester, az ügyrendi bizottság elnöke, a képviselők, a jegyző.

15. §

1. Kérdésnek minősül az önkormányzat hatáskörébe tartozó szervezeti, működési, döntési, előkészítési és végrehajtással kapcsolatos felvetés vagy tudakozódás.
2. A Kérdést a települési képviselő a képviselő-testület ülése előtt legalább 48 órával írásban a polgármesterhez nyújthatja be, indokolt esetben az ülésen szóban is felteheti.
3. A kérdésre a megkérdezett a képviselő-testületi ülésen köteles választ adni. Ha ez nem lehetséges, az ülést követő 15 napon belül írásban válaszol.

16.§

1. A települési képviselő a képviselő-testület ülése előtt legalább 48 órával írásban interpellációt terjeszthet elő, melyre a megkérdezett a napirendek tárgyalása után szóban válaszol.
2. A polgármester gondoskodik arról, hogy a megkérdezett az interpellációról kellő időben tudomást szerezzen és az ülésen részt vegyen.
3. Az interpellációra adott válasz elfogadásáról az interpelláló nyilatkozik. A válasz elfogadásáról a képviselőtestület akkor határoz, ha az interpelláló nem fogadta el a választ.
4. Ha a képviselőtestület az interpellációra adott választ nem fogadja el, a hatáskörébe tartozó ügyben dönt vagy elrendelheti a téma részletes kivizsgálását, amellyel az illetékes bizottságot, eseti bizottságot vagy a polgármestert bízza meg.

**A vita és a szavazás**

17. §

1. A polgármester javaslatot tesz az ülés napirendjére, melyhez a képviselők és a jegyző módosító indítványt terjeszthetnek elő. A napirendről a képviselő-testület vita nélkül határoz.
2. Az ülés során indokolt esetben a polgármester indítványára a Képviselő-testület a napirendi pontok tárgyalási sorrendjét módosíthatja. A napirendi pontok tárgyalási sorrendjének módosításáról a képviselő-testület vita nélkül határoz.

18.§

1. A polgármester írásban, vagy szóban tájékoztatást ad a polgármesteri tájékoztatóban az előző ülést követően tett fontosabb intézkedésekről.
2. A polgármester az egyes előterjesztésekről külön-külön nyit vitát.
3. Az írásbeli előterjesztést az előadó a vita előtt szóban kiegészítheti. Az előterjesztőhöz a képviselő-testület tagjai a tanácskozáson részt vevők kérdéseket tehetnek fel, melyre a vita lezárása előtt köteles rövid választ adni. A képviselő kérheti, hogy saját hozzászólását a jegyzőkönyv szó szerint rögzítse.
4. A polgármester, saját véleményének kifejtésére a képviselőkre vonatkozó szabályokat kell alkalmazni.
5. Ügyrendi kérdésben bármely képviselő, bármikor szót kérhet. Az ügyrendi javaslatok felett a képviselő-testület vita nélkül határoz.
6. A képviselő ügyrendi hozzászólás keretében tett azon indítványát, mely a vita lezárását és a határozati javaslat, illetve a módosító határozati javaslatok azonnali szavazásra bocsátását javasolta – a polgármester szavazásra bocsátja.
7. Ügyrendi javaslat a képviselő-testület ülésének vezetésével, rendjével összefüggő, a tárgyalt napirendi pont tartalmát érdemben nem érintő, döntést igénylő eljárási kérdésre vonatkozó javaslat.
8. Az ügyrendi kérdésben szót kérő képviselőnek az elnök felhívására meg kell jelölnie a rendelet azon szabályát, amelyre hivatkozik. Amennyiben az ülés elnöke megállapítja, hogy a hozzászólás nem ügyrendi kérdésben történik, a képviselőtől megvonja a szót. Ez esetben sincs vitának helye.
9. A nyilvános képviselő-testületi ülésen megjelent állampolgároknak a polgármester kérdést, hozzászólást engedélyezhet egy-egy napirendi ponthoz. A hozzászólás időtartama 5 perc lehet. Az adott ügyhöz ismételt hozzászólást a polgármester engedélyezhet, legfeljebb 5 perc időtartamban. A polgármester további megszólalási lehetőséget csak indokolt esetben engedélyezhet.
10. Az előterjesztő a javaslatot, illetve a képviselő a módosító javaslatát a vita lezárásáig megváltoztathatja és a szavazás megkezdéséig, azt bármikor visszavonhatja.
11. A képviselő-testület - képviselői javaslatra - előzetesen vagy a napirend tárgyalása közben bármely napirendi pont időkeretben történő tárgyalását határozhatja el. Az erre vonatkozó javaslat ügyrendi javaslatnak minősül.

19. §

1. Ha a napirendi ponthoz több felszólaló nincs, a polgármester a vitát lezárja. A vitában elhangzottakat összefoglalja, majd az előterjesztésben szereplő és a vitában elhangzott módosító határozati javaslatokat logikai sorrendben egyenként bocsátja szavazásra. Először a vitában elhangzó módosító, kiegészítő indítványokat, majd az előterjesztésben szereplő határozati javaslatot teszi fel szavazásra. Ezt követően megállapítja a szavazás eredményét és ismerteti a hozott döntést.
2. A javaslat elfogadásához a jelenlevő képviselők több mint felének igen szavazata szükséges.

20. §

1. Szavazni csak személyesen lehet
2. A polgármester számszerűsíti a szavazatokat, megállapítja a javaslat mellett és ellen leadott szavaztok és a tartózkodók számát.
3. A képviselő kérésére ellenszavazatát a jegyzőkönyvben rögzíteni kell.
4. A képviselőtestület döntéshozatalára vonatkozó szabályokat a Mötv. állapítja meg.
5. Eredménytelen szavazás esetén az előterjesztő az előterjesztést szükségképpen átdolgozza, kiegészíti és a képviselő-testület a soron következő ülésén azt újból megtárgyalja.
6. A titkos szavazás borítékba helyezett szavazólapon, urna igénybevételével történik.
7. A képviselőtestület tisztséget be nem töltő tagja összeszámolja a szavazatokat és megállapítja az érvényes és érvénytelen szavazatok számát, arányát.
8. A titkos szavazásról külön jegyzőkönyv készül, amely tartalmazza:
9. a szavazás helyét és napját, a szavazás kezdetét és végét
10. a szavazás során felmerült körülményeket
11. a szavazás eredményét
12. a jegyzőkönyvvezető nevét
13. a jelenlévők aláírását.
14. A szavazás eredményét a bizottság elnöke ismerteti a képviselő-testülettel.

21.§

**Kinevezésre vonatkozó szabályok**

1. A képviselőtestület a kinevezésre, választásra vonatkozó szavazás előtt dönthet arról, hogy az ügyben egy ülésen hányszor szavaz.
2. Amennyiben a képviselőtestület eltérően nem dönt egy fordulóban hoz döntést. Többfordulós döntés esetén kettőnél több jelölt esetén az első szavazási forduló után szavazásonként a legkevesebb szavazatot elnyerő jelölt a következő szavazásból kimarad.

22. §

**Név szerinti szavazás**

1. Név szerinti szavazást kell elrendelni, ha azt törvény írja elő, illetve ha bármelyik képviselő javaslatára a testület egyszerű többséggel így határoz.
2. A név szerinti szavazás esetén a jegyző ABC sorrendben felolvassa a képviselők nevét, s a jelenlevők nevük felolvasásakor "igen"-nel, "nem" –mel, vagy "tartózkodom"-mal szavaznak. A szavazás eredményét a polgármester hirdeti ki.
3. A szavazatok összeszámlálásáról a polgármester gondoskodik. Szavazategyenlőség esetén a képviselőtestület egyszeri, ismételt szavazást tart.

23.§

**Jegyzőkönyv**

1. A képviselőtestület üléséről jegyzőkönyvet kell készíteni, amely a MMötv.52.§(1) bekezdésében foglaltakon túl tartalmazza:

                    a) napirendi pontonként az előadókat

               b) a szóbeli előterjesztés rövid tartalmát

               c) az elhangzott bejelentéseket, interpellációkat, kérdéseket, valamint az azokkal

                 kapcsolatos válaszokat

                   d) aláírásokat, dátumot, pecsétet

1. Az első eredeti példányt a jegyző kezeli. A második példányt az ülést követő 15 napon belül meg kell küldeni a Zala Megyei Kormányhivatal részére, illetve elektronikus úton a TERKA programon keresztül.
2. A választópolgárok - a zárt ülés kivételével - betekinthetnek a képviselő-testület előterjesztésébe és ülésének a jegyzőkönyvébe. Erre a jegyzőségen van lehetőség. A polgármester a jegyzőkönyv egyes részeiről csak akkor köteles – a költségek egyidejű megtérítése ellenében - másolatot készíttetni és azt kiadni, ha a kérelmező határozottan és konkrétan megjelöli az igényét.
3. A zárt ülésekről külön jegyzőkönyvet kell készíteni és azokat zárt szekrényben a jegyzőségen kell tartani, és elkülönítve kezelni.
4. A képviselő-testület nyilvános rendes üléseiről lehetőség szerint videofelvételt kell készíteni, melynek őrzéséről a jegyző gondoskodik. A rendkívüli, együttes testületi  ülésekről videofelvétel és egyéb hanganyag nem készül.
5. Az ülések anyagát oly módon kell rögzíteni, hogy abból az ülés egész menete követhető legyen.

**IV. FEJEZET**

**AZ ÖNKORMÁNYZATI RENDELETALKOTÁS**

24. §

1. A képviselő-testületi rendelet megalkotása során az Mötv.-ben és az e fejezetben foglaltak szerint kell eljárni.
2. A rendelet alkotását, módosítását, hatályon kívül helyezését kezdeményezheti:
3. a polgármester
4. alpolgármester
5. a képviselő
6. a jegyző
7. a települési társadalmi, érdekképviseleti és más civil szervezetek vezetői
8. közszolgáltatást nyújtó gazdálkodó szervezet vezetője
9. az erre irányuló népi kezdeményezés.
10. Az (2) bekezdés szerinti kezdeményezésre irányuló javaslatot a polgármesterhez kell benyújtani. A polgármester a kezdeményezést a soron következő testületi ülésen ismerteti. Ha a testület a kezdeményezést elfogadja, intézkedik a rendelettervezet elkészítésére, és egyben kijelöli az előkészítésért felelőst, továbbá azt, hogy mikor kell a tervezetet a testület elé terjeszteni.
11. A rendelettervezetet indokolással együtt kell a testület elé terjeszteni.
12. A rendelettervezetről való szavazás során először a módosító indítványokról, majd a rendelettervezet egészéről dönt a testület.

25. §

1. A rendelet elfogadását követően annak hiteles szövegét a jegyző szerkeszti. A rendelet megjelölése magában foglalja a jogalkotó megnevezését, a rendelet számát, megalkotásának évét, zárójelben a kihirdetés napját, valamint a rendelet címét. A számozás évente egytől kezdődik, emelkedő számsorrendben.
2. Az önkormányzati rendeletet a polgármester és a jegyző írja alá.
3. A rendelet kihirdetéséről és azoknak naprakészen tartásáról a jegyző gondoskodik.
4. A rendeleteket a jegyzőség hivatalos hirdetőtábláin ki kell hirdetni, illetve meg kell jelentetni az önkormányzat internetes honlapján.
5. A rendeletekről a jegyzőség nyilvántartást vezet, amely tartalmazza:
6. a rendelet számát és tárgyát
7. meghozatalának, hatálybalépésének és kihirdetésének időpontját
8. módosító, kiegészítő rendelet számát és annak időpontját
9. hatályon kívül helyező rendelet számát, hatálybalépésének és kihirdetésének időpontját.

**V. FEJEZET**

**A LAKOSSÁGGAL VALÓ KAPCSOLATTARTÁS FORMÁI**

26. §

1. A lakossággal való együttműködés, kapcsolattartás formái különösen:
2. a helyi népszavazás és népi kezdeményezés,
3. közmeghallgatás,
4. A képviselő-testület az éves költségvetésében pénzügyi lehetőségei figyelembevételével külön elszámolás mellett együttműködés keretében pénzügyi támogatást biztosíthat a községben működő önszerveződő közösségek részére a tevékenységi körükkel összhangban.
5. A képviselő-testület pénzügyi támogatást biztosíthat a település, valamint a lakosság érdekeit szolgáló civil szervezet, alapítvány, egyház részére.
6. A képviselő-testület által az önszerveződő közösségek részére nyújtott támogatásról a képviselő-testület külön megállapodást köt.

**Az önkormányzat társulásai**

27.§

1. Bázakerettye, Kiscsehi, Lispeszentadorján, Lasztonya, és Maróc Községi Önkormányzatok az óvodai nevelésről és általános iskolai oktatásról Többcélú Kistérségi társulás útján gondoskodnak.
2. Az önkormányzat az (1) bekezdésben meghatározottakon túl tagja:
	1. Dél-Zala Murahíd Többcélú Kistérségi Társulásnak
	2. ZALAISPA Hulladékgazdálkodási Társulás Zalabér

**A közmeghallgatás**

28. §

1. A képviselő-testület szükség szerint, de évente legalább egyszer közmeghallgatást tart, amelyen az állampolgárok és az érdekelt szervezetek közérdekű kérdést, javaslatot tehetnek. A közmeghallgatás helyét és idejét a munkatervben meg kell határozni.
2. A közmeghallgatás tényét legalább 5 nappal az ülés előtt a helyben szokásos módon nyilvánosságra kell hozni.
3. A közmeghallgatást a polgármester vezeti.
4. A közmeghallgatásról jegyzőkönyv készül, amelyre értelemszerűen vonatkoznak a képviselő-testület jegyzőkönyvére irányadó szabályok.
5. A közmeghallgatáson is – mint képviselő-testületi ülésen – a testületnek határozatképesnek kell lennie.

**A falugyűlés**

29.§

1. A polgármester előre meghatározott közérdekű tárgykörben, illetve a jelentősebb döntések sokoldalú előkészítése érdekében – az állampolgárok és a társadalmi szerveződések közvetlen tájékoztatása, a vélemények megismerése céljából – falugyűlést hívhat össze.
2. A falugyűlést a polgármester vezeti.
3. A falugyűlésre meg kell hívni mindazokat, akiknek meghívása a képviselő-testület üléseire is kötelező.
4. A falugyűlés időpontjáról, tárgyáról és helyéről tájékoztatni kell a lakosságot.
5. A falugyűlésről jegyzőkönyvet kell vezetni, amelynek elkészítéséről a jegyző gondoskodik.

**VI. FEJEZET**

**HELYI NÉPSZAVAZÁS, NÉPI KEZDEMÉNYEZÉS**

30. §

1. A helyi népszavazásra és népi kezdeményezésre vonatkozó eljárási szabályokat az Mötv., valamint a választási eljárásról szóló 1997. évi C. törvény tartalmazza.
2. A helyi népszavazást a választópolgárok 25 %-ának kezdeményezése esetén ki kell írni.
3. A népi kezdeményezést a választópolgárok 10 %-ának kezdeményezése esetén köteles a képviselő-testület napirendre tűzni.
4. A (2), (3) bekezdésben meghatározott százalékos értékek számításánál mindig az előző év december 15-ig összeállításra kerülő névjegyzéket kell figyelembe venni.
5. A kezdeményezések hitelességének vizsgálatáról, az aláírások ellenőrzéséről a Helyi Választási Bizottság gondoskodik.
6. A képviselő-testület köteles kitűzni a helyi népszavazást, ha azt az önkormányzati rendeletében meghatározott számú választópolgár kezdeményezte.
7. A népszavazás eredménye kötelező a képviselő-testületre. Eredménytelen helyi népszavazás esetén a népszavazásra bocsátott kérdésben a képviselő-testület dönthet. Ugyanabban a kérdésben helyi népszavazást egy éven belül nem lehet kitűzni, akkor sem, ha a helyi népszavazás eredménytelen volt.
8. Népi kezdeményezés útján a képviselő-testület elé terjeszthető minden olyan ügy, amelynek eldöntése a képviselő-testület hatáskörébe tartozik.
9. A képviselő-testület köteles megtárgyalni azt a népi kezdeményezést, melyet a képviselő-testület által meghatározott számú választópolgár indítványozott.

**VII. FEJEZET**

**AZ ÖNKORMÁNYZATI KÉPVISELŐ**

31. §

1. A képviselő köteles tevékenyen részt venni a képviselőtestület munkájában köteles olyan magatartást tanúsítani, amely méltóvá teszi a közéleti tevékenységre
2. A képviselő - tevékenysége során - hivatalos személyként jár el.
3. A képviselő döntéseit saját meggyőződése alapján hozza. A képviselői minőségben hozott döntéséért kizárólag jogszabály által meghatározott esetekben vonható felelősségre. Szavazatát megindokolni nem köteles, emiatt semmiféle hátrány nem érheti.
4. A képviselő a (3) bekezdésben foglalt jogai megsértése miatt a polgármesterhez fordulhat. A polgármester köteles haladéktalanul intézkedni a sérelem megszüntetése érdekében. A képviselő védelmében esetlegesen szükséges bírósági eljárást - a hivatalos személyekre vonatkozó előírások alapján - az önkormányzat indítja meg.
5. A képviselő köteles előzetesen bejelenteni a polgármesternek, ha a képviselő-testületi ülésen nem vesz részt.

     (6) A képviselő köteles bejelenteni érintettségét a döntéshozatalnál. A bejelentési

        kötelezettség elmulasztása esetén a képviselőtestület ügyrendi vizsgálat lefolytatását

        rendeli el, mely az Ügyrendi Bizottság hatáskörébe tartozik. A vizsgálatot

        követő képviselőtestületi ülésen ismertetik a vizsgálat eredményét, és a

        képviselőtestület külön határozattal dönt, hogy a személyesesen érintett képviselő

        részvételével hozott határozatot érvényben tartja-e.

      (7) A képviselő a jegyzőtől és a közös önkormányzati hivatal ügyintézőjétől

       igényelhet képviselői munkájához szükséges  tájékoztatást, illetve ügyviteli segítséget.

**VIII. FEJEZET**

**A KÉPVISELŐ-TESTÜLET BIZOTTSÁGA**

32. §

1. A képviselő-testület meghatározott önkormányzati feladatok ellátására állandó bizottságot létszámából adódóan létrehozni nem tud.
2. A képviselő-testület feladatai ellátása során munkacsoportot hozhat létre egy-egy feladat elvégzésére. E munkacsoportok összetételére nem vonatkoznak a képviselő-testület szerveként működő bizottságokra megállapított szabályok, továbbá nem rendelkeznek azokkal a jogosítványokkal, melyekkel a bizottságok. Így e munkacsoportokra önkormányzati hatáskör nem ruházható át, elnöke és tagjai tiszteletdíjban, juttatásban nem részesülhetnek.

33. §

1. A Képviselőtestület tisztséggel nem rendelkező tagja:
2. Javaslatot tesz a polgármester illetményének emelésére, jutalmazására, illetőleg javaslatot tesz a polgármesterrel egyetértésben az alpolgármester illetményének emelésére, jutalmazására.
3. Ellátja a vonatkozó jogszabályok alapján a polgármester, illetve az önkormányzati képviselők vagyonnyilatkozatának nyilvántartásával és ellenőrzésével kapcsolatos feladatokat,
4. Megvizsgálja a képviselők összeférhetetlenségi ügyeit és erről jelentést készít a képviselő-testületnek.
5. Amit helyi rendelet hatáskörébe utal
6. A képviselőtestület tisztséggel nem rendelkező képviselő nevét e rendelet 2. számú mellékletet tartalmazza.

**IX. FEJEZET**

**A POLGÁRMESTER ÉS AZ ALPOLGÁRMESTER**

**A POLGÁRMESTER**

34. §

1. Maróc Község Önkormányzatának vezetője a polgármester, aki megbízatását társadalmi megbizatásban látja el.
2. A polgármester jogállására az Mötv. rendelkezései az irányadóak.
3. A polgármester biztosítja az önkormányzat demokratikus működését, széleskörű nyilvánosságát. Tevékenységével hozzájárul Maróc Község fejlődéséhez, elsődleges feladata a község fejlesztése, a közszolgáltatások szervezése, a társadalmi szervezetekkel együttműködve a lakosság önszerveződő közösségeivel.
4. A polgármester az önkormányzati, valamint az államigazgatási feladatait, hatásköreit az Mötv. tartalmazza, melyet a Jegyzőség közreműködésével látja el.
5. A polgármester, ha a képviselő-testület döntését az önkormányzat érdekeit sértőnek tartja, ugyanazon ügyben egy alkalommal kezdeményezheti a döntés ismételt megtárgyalását. A kezdeményezést, az ülést követő három napon belül nyújthatja be, a képviselő-testület a benyújtás napjától számított 15 napon belül dönt.
6. A polgármester tekintetében a képviselő-testület gyakorolja a munkáltatói jogokat, munkabérét a jogszabály keretei között határozza meg. A polgármester az államigazgatási tevékenységéért a közszolgálati szabályok szerint felelős.
7. A polgármester megválasztásakor, majd azt követően évente vagyonnyilatkozatot köteles tenni a helyi önkormányzat képviselők vagyonnyilatkozatára vonatkozó szabályok szerint.
8. A képviselő-testület által polgármesterre átruházott hatáskörök jegyzékét a 3. számú melléklet tartalmazza.
9. A polgármester ügyfélfogadási rendjét e rendelet 4. számú melléklete tartalmazza.

**AZ ALPOLGÁRMESTER**

35. §

1. A képviselő-testület - saját tagjai közül a polgármester javaslatára, titkos szavazással, a képviselő-testület megbízatásának időtartamára - a polgármester helyettesítésére, munkájának segítésére egy fő alpolgármestert választ, aki társadalmi megbízatásban látja el feladatait.
2. Az alpolgármester megválasztására és tevékenységére vonatkozó további szabályokat az Mötv. tartalmazza.

**X. FEJEZET**

**Közös önkormányzati hivatal**

36. §

36.§(1) A képviselőtestület a hatáskörébe tartozó önkormányzati ügyek előkészítésére, az

        önkormányzati döntések végrehajtására, a testületek működésével kapcsolatos

        adminisztratív feladatok és a jogszabályban előírt államigazgatási feladatok ellátására

        Bázakerettye, Kiscsehi, Lasztonya, Lispeszentadorján, Maróc, Csörnyeföld,

        Muraszemenye, Kerkaszentkirály, Szentmargitfalva Községek Képviselőtestületeivel

        közösen egységes hivatalt hoz létre.

        A hivatal elnevezése: Bázakerettyei Közös Önkormányzati Hivatal

        Hivatal székhelye: Bázakerettye Fő út 4.

   (2) A hivatal székhelyén kívül állandó kirendeltség működik.

        A kirendeltség neve: Bázakerettyei Közös Önkormányzati Hivatal Csörnyeföldi

        Kirendeltsége

        Címe: Csörnyeföld Fő út 8.

   (3) A hivatal létszámát, belső szervezeti felépítését, működésének részletes szabályait,

       valamint feladat és hatásköreit a hivatalt alapító társulási megállapodásban  kell

       meghatározni.

(4) A hivatal ügyrendjének tervezetét az érintett polgármesterek véleményének

     kikérésével jegyző készíti el és terjeszti jóváhagyás végett a képviselőtestületek

     együttes ülésére.

(5) A hivatalt létrehozó képviselőtestületek együttes ülése dönt:

   a) hivatal ügyrendjének jóváhagyásáról, módosításáról,

   b) a hivatal működéséről szóló beszámoló elfogadásáról,

   c) a hivatal költségvetésének és zárszámadásának elfogadásáról.

**A JEGYZŐ**

37. §

    37.§(1) A Bázakerettyei Közös Önkormányzati Hivatal jegyzőjét a hivatalt létrehozó

      önkormányzatok polgármesterei nevezik ki a MMötv. 83.§-ában foglaltak szerint.

     (2) A jegyző gyakorolja a közös önkormányzati hivatal dolgozói felett a munkáltatói

       jogokat, a hivatal  köztisztviselőjének kinevezéséhez a polgármesterek egyetértése

       szükséges.

     (3) A jegyző irányítja a közös önkormányzati hivatalt és csörnyeföldi kirendeltségét, a

       hivatal ügyrendjében foglaltak szerint ügyfélfogadást tart és biztosítja a településeken

       a kihelyezett ügyfélfogadást

**Az együttes ülés**

37/A.§

     (1) Az együttes ülés összehívását kezdeményezhetik az érintett önkormányzatok

      polgármesterei és a jegyző.

   (2) Az együttes ülés előkészítésére a képviselőtestületi ülések előkészítésére vonatkozó

      szabályokat kell alkalmazni.

   (3) Az együttes üléseket a polgármesterek egymást követő sorrendben ülésenként felváltva

     vezetik.

   (4) Az együttes ülésen a határozati javaslatok tárgyában a képviselőtestületek külön-külön

     szavaznak és hoznak határozatot.

  (5) Az együttes ülésről jegyzőkönyv készül, amely a testületi ülés jegyzőkönyvére

     vonatkozó szabályoknak megfelelően a képviselőtestületek által hozott határozatokat

     külön, valamint a tanácskozáson elhangzott valamennyi – beleértve a más képviselő-

     testület tagja által tett – hozzászólás lényegét tartalmazza.

**XI. FEJEZET**

**AZ ÖNKORMÁNYZAT GAZDASÁGI ALAPJAI**

**Az önkormányzati gazdálkodás**

38.§

1. Az Önkormányzat gazdálkodására vonatkozó szabályokat az Mötv. tartalmazza.
2. Az Önkormányzat gazdálkodásának ellenőrzésére az Mötv. rendelkezéseit kell alkalmazni.
3. Az Önkormányzatok és a közös önkormányzati hivatal belső gazdálkodásának belső ellenőrzéséről az Önkormányzat a Dél-Zala Murahíd Letenye Többcélú Társulás útján gondoskodik.
4. Az önkormányzat költségvetéséből finanszírozza és látja el a helyi önkormányzatokról szóló és más törvényben meghatározott feladatait. A feladatok ellátása tekintetében elsőbbséget élvez a helyben ellátandó kötelező feladatok végzése. A kötelező feladatokon túl az önkormányzat önként is vállalhat feladatot, melynek megoldása nem veszélyeztetheti a törvény, illetve e rendelet által kötelezően előírt önkormányzati feladat és hatáskörök ellátását. A képviselő-testület a költségvetését rendeletben állapítja meg. A költségvetés összeállításának részletes szabályait az államháztartásról szóló törvény, a finanszírozás rendjét és az állami hozzájárulás mértékét az állami költségvetési törvény határozza meg.
5. A költségvetési rendelet elfogadása egy fordulóban történik.
6. A költségvetési rendelettervezetet a jegyző készíti elő, és a polgármester terjeszti a testület elé.
7. A költségvetési rendelet-tervezet összeállítására a költségvetési törvény, az Áht., valamint a 217/1998. (XII. 30.) Kormányrendeletben foglaltakat kell alkalmazni. Ezen túlmenően a képviselő-testület egyéb részletezettség, és döntése meghozatalát, megalapozó információkat is kérhet.
8. Amennyiben a gazdasági események indokolják, az önkormányzat költségvetését évközben módosítani kell. Költségvetés módosításáról szóló rendelet-tervezet az eredeti költségvetéssel azonos szerkezetben és tartalommal készül, ezáltal biztosítva a képviselő-testület részére az összehasonlíthatóságot.
9. Ha év közben az Országgyűlés, a Kormány, illetve valamely költségvetési fejezet, vagy elkülönített állami pénzalap az önkormányzat számára pótelőirányzatot biztosít, arról a polgármester a képviselő-testületet tájékoztatni köteles. A pótelőirányzatról a polgármester a képviselő-testületet negyedévenként köteles tájékoztatni. A képviselő-testület negyedévenként, de legkésőbb a zárszámadási rendelet-tervezet képviselő-testület elé terjesztését közvetlenül megelőző képviselő-testületi ülésén december 31-i hatállyal dönt a költségvetési rendeletének, ennek megfelelő módosításáról.
10. A képviselő-testület évente a költségvetési rendeletében dönt a polgármester, részére biztosított a költségvetési kiemelt előirányzatok közötti átcsoportosítási jogról.
11. A képviselő-testület ugyancsak a költségvetési rendeletében dönt a gazdálkodás során keletkezett átmenetileg szabad pénzeszközök lekötéséről, a többletbevételek felhasználásáról, a munkabérhitel kivételével a működési és beruházási hitelek finanszírozásának módjáról.

39. §

1. A költségvetési évet követően a képviselő-testület zárszámadását rendeletben állapítja meg. A rendelet-tervezetet a költségvetési törvényben előírtaknak megfelelően kell elkészíteni.
2. A zárszámadás előkészítésére és előterjesztésére, a költségvetési rendeletre vonatkozó szabályokat kell alkalmazni azzal, hogy a zárszámadási rendelet-tervezetet az eredeti költségvetéssel, azonos tartalommal és szerkezettel kell elkészíteni.

40.§

A költségvetési tervkoncepció, költségvetési rendelet-tervezet, zárszámadási rendelet-tervezet benyújtási határidejére az Áht. Rendelkezései az irányadóak.

**A közös fenntartású intézmények gazdálkodása**

41.§

1. Bázakerettye, Kiscsehi, Lispeszentadorján, Lasztonya és Maróc Községi Önkormányzatok közösen tartják fenn Többcélú Kistérségi Társuláson keresztül az Általános Iskolát, a Napköziotthonos Óvodát, valamint az öt önkormányzat megállapodás alapján a Közös Önkormányzati Hivatalt.
2. A jegyzőség költségvetési koncepciójáról, költségvetésének jóváhagyásáról, annak módosításáról, költségvetésének zárszámadásáról, a fenntartó önkormányzatok saját költségvetési rendeletüket, zárszámadásukat tárgyaló képviselő-testületi ülésük előtt együttes testületi ülésen döntenek.
3. Az intézmények tervkoncepciója, költségvetésének tervezete egy változatban készül.  A tervkoncepcióban be kell mutatni a várható állami normatív támogatás összegét, az egyéb bevételeket és a várható önkormányzati finanszírozás nagyságát.
4. Az intézmények költségvetési koncepciójának jóváhagyásakor a felügyeleti szervek meghatározzák az általános és kötelezően érvényesítendő tervezési követelményeket, előírásokat. Iránymutatást adnak a bevételi és kiadási előirányzatok, valamint a létszám keretszámok tervezéséhez.
5. A költségvetési tervkoncepció elkészítésére az 1992. évi XXXVIII. Törvényben, valamint a jegyzőség fenntartására, működtetésére megkötött megállapodás és az alapfokú nevelési-oktatási feladatok ellátására megkötött társulási megállapodásban meghatározott határidők az irányadók.
6. A költségvetési tervkoncepcióban foglaltak figyelembevételével, valamint a tervkoncepció során hozott döntések figyelembevételével kerül összeállításra az intézmények költségvetési javaslata, melyet az intézményvezetőkkel a tárgyalást megelőzően egyeztetni kell. Az intézmények költségvetési javaslatának összeállításakor meg kell tervezni – a felügyeleti szerv által meghatározott keretszámok alapján – mindazokat a bevételeket és kiadásokat, melyek feladataival, alapító okiratában meghatározott tevékenységével kapcsolatosak, jogszabályon alapulnak, szerződési, megállapodási kötelezettségen alapulnak, tapasztalatok alapján rendszeresen előfordulnak, eseti jelleggel, vagy egyébként várhatóak, eszközei hasznosításával függnek össze. A költségvetési kiadások és bevételek előirányzatainak kidolgozására a 217/1998. (XII. 30.) Kormányrendelet 26.§-ában meghatározott szabályokat értelemszerűen alkalmazni kell.
7. A jegyzőség költségvetéséről, annak módosításáról, valamint a gazdálkodásról, szóló zárszámadásról féléves, háromnegyed-éves beszámolóról a felügyeleti szerv, a közoktatási intézmény költségvetéséről, annak módosításáról, költségvetésének zárszámadásáról az együttes képviselőtestület dönt.

**Az önkormányzat vagyona**

42.§

1. Az Önkormányzat vagyonára vonatkozó szabályokat a  MMötv. tartalmazza. A vagyonnal való gazdálkodásról a képviselő-testület külön rendeletet alkot.

**XIII. FEJEZET**

**ZÁRÓ RENDELKEZÉSEK**

43. §

1. E rendelet kihirdetését követő napon lép hatályba.
2. E rendelet hatálybalépésével egyidejűleg hatályát veszti Maróc Községi Önkormányzat  4/2007. (IX.13.) számú rendelete.

Maróc,  2011. április 13.

**Kátai Károly                                                                                    Drávecz Gyuláné**

**Polgármester                                                                                           jegyző**